C/2013 A1 üstökös
A C/2013 A1 üstökös (Siding Spring) egy Oort-felhőből származó üstökös, amit 2013. január 3-án Robert H. McNaught fedezett fel a Siding Spring Obszervatóriumban a 0,5 m-es Uppsala Southern Schmidt távcsővel.
 A felfedezés idején 7,2 CsE-re volt a Naptól, és a Nyúl csillagképben látszott. Az üstökösnek valószínűleg legalább egymillió évébe telt, mire az Oort-felhőtől idáig ért.

A C/2013 A1 csillagászati értelemben nagyon közel, 139 500 km-re (kb. a Föld-Hold távolság harmada), 56 km/s sebességgel (kb. 200 000 km/h) haladt el a Mars bolygó felszíne fölött 2014. október 19-én, 18:28 UTC-kor. Felfedezése után azt hitték, hogy összeütközhet vele, de később ezt a lehetőséget a pálya pontosabb ismeretében kizárták.

Az üstökös csillagászati szempontból azért érdekes, mert anyaga igen „régi” a Naprendszer kialakulásának idejéből származhat, továbbá mert a belőle leváló porszemcsék beleütköztek a Mars légkörébe és reakcióba léptek vele. Így a Mars légköre és az üstökös anyaga is vizsgálható volt.

A közeli elhaladás idején Mars körüli pályán keringtek: Mars Reconnaissance Orbiter, Mars Odyssey, Mars Express, MAVEN és az indiai Mars Orbiter Mission (Mangalján). Valamennyi műhold veszélyben volt az üstökösről leváló anyagdarabkák miatt, ezért a Mars takarásában tartózkodtak a közelrepülés idején, illetve olyan pozíciót vettek fel, hogy a lehető legkisebb támadási felületet nyújtsák a meteorzápor számára, melynek veszélyessége nem volt ismert.

A Mars felszínén tartózkodik a Curiosity rover és az Opportunity, mindkettő megfigyeléseket végzett.

Az üstökös nem a Naprendszer síkjában kering.

Eredmények
A MAVEN űrszonda ultraviola spektrográfja a meteorzápor után a felső légkörben intenzív ultraviola sugárzást észlelt, amit magnézium és vas ionok keltettek, és ami erősebb volt, mint amit a Föld fölött a  legerősebb meteorzáporok keltenek. A kibocsátás az üstökössel való találkozás után több órán keresztül uralta a Mars fölött az ultraviola spektrumot, és csak mintegy két nap alatt oszlott el.

A Mars fölött máshol tartózkodó Mars Express egyik műszere, a MARSIS az üstökös közelsége idején az elektronsűrűség kiugróan magas értékeit rögzítette. A csúcs alacsonyabban következett be a Mars ionoszférájában, mint ahol egyébként, kisebb intenzitással szokott.

Jegyzetek

Források 
 C/2013 A1 üstökös pozíció változásai
 NASA: Comet Siding Spring

Külső hivatkozások

Üstökösök
A C/2013 A1 üstökös ( Siding Spring ) egy Oort-felhőből származó üstökös , amit januárán Robert H. McNaught fedezett fel a Siding Spring Obszervatóriumban a5 m-es Uppsala Southern Schmidt távcsővel . A felfedezés idején2 CsE-re volt a Naptól , és a Nyúl csillagképben látszott . Az üstökösnek valószínűleg legalább egymillió évébe telt , mire az Oort-felhőtől idáig ért . A C/2013 A1 csillagászati értelemben nagyon közel,500 km-re ( kb. a Föld-Hold távolság harmada) ,km/s sebességgel ( kb.000 km/h ) haladt el a Mars bolygó felszíne fölött októberén,28 UTC-kor . Felfedezése után azt hitték , hogy összeütközhet vele , de később ezt a lehetőséget a pálya pontosabb ismeretében kizárták . Az üstökös csillagászati szempontból azért érdekes , mert anyaga igen „ régi” a Naprendszer kialakulásának idejéből származhat , továbbá mert a belőle leváló porszemcsék beleütköztek a Mars légkörébe és reakcióba léptek vele . Így a Mars légköre és az üstökös anyaga is vizsgálható volt . A közeli elhaladás idején Mars körüli pályán keringtek : Mars Reconnaissance Orbiter , Mars Odyssey , Mars Express , MAVEN és az indiai Mars Orbiter Mission ( Mangalján ) . Valamennyi műhold veszélyben volt az üstökösről leváló anyagdarabkák miatt , ezért a Mars takarásában tartózkodtak a közelrepülés idején , illetve olyan pozíciót vettek fel , hogy a lehető legkisebb támadási felületet nyújtsák a meteorzápor számára , melynek veszélyessége nem volt ismert . A Mars felszínén tartózkodik a Curiosity rover és az Opportunity , mindkettő megfigyeléseket végzett . Az üstökös nem a Naprendszer síkjában kering . Eredmények A MAVEN űrszonda ultraviola spektrográfja a meteorzápor után a felső légkörben intenzív ultraviola sugárzást észlelt , amit magnézium és vas ionok keltettek , és ami erősebb volt , mint amit a Föld fölött a legerősebb meteorzáporok keltenek . A kibocsátás az üstökössel való találkozás után több órán keresztül uralta a Mars fölött az ultraviola spektrumot , és csak mintegy két nap alatt oszlott el . A Mars fölött máshol tartózkodó Mars Express egyik műszere , a MARSIS az üstökös közelsége idején az elektronsűrűség kiugróan magas értékeit rögzítette . A csúcs alacsonyabban következett be a Mars ionoszférájában , mint ahol egyébként , kisebb intenzitással szokott . Jegyzetek Források C/2013 A1 üstökös pozíció változásai NASA : Comet Siding Spring Külső hivatkozások Üstökösök